“หุ้นเอเชีย” รีบาวด์ นักลงทุนจับตาประชุม “แบงก์ญี่ปุ่น”
“ตลาดหุ้นเอเชีย” รีบาวด์ นักลงทุนจับตาผลธนาคารกลางญี่ปุ่นจะปรับเปลี่ยนนโยบายหรือไม่ในการประชุมครั้งสุดท้ายของ นายฮารุฮิโกะ คุโรดะ 
“ตลาดหุ้นเอเชีย” รีบาวด์ นักลงทุนจับตาผลธนาคารกลางญี่ปุ่นจะปรับเปลี่ยนนโยบายหรือไม่ในการประชุมครั้งสุดท้ายของ นายฮารุฮิโกะ คุโรดะ
9 มี.ค. 2566

ผู้สื่อข่าวรายงานว่า ตลาดหุ้นเอเชียเปิดบวกในวันนี้ ขณะที่ธนาคารกลางญี่ปุ่น (BOJ) เปิดฉากการประชุมนโยบายการเงิน 2 วันในวันนี้ โดยนักลงทุนจับตาว่า BOJ จะปรับเปลี่ยนนโยบายหรือไม่ในการประชุมครั้งสุดท้ายของ นายฮารุฮิโกะ คุโรดะ ในฐานะผู้ว่าการ BOJ
ทั้งนี้ ดัชนีนิกเกอิเปิดตลาดที่ระดับ 28,648.11 จุด เพิ่มขึ้น 203.92 จุด หรือ +0.72%, ดัชนีฮั่งเส็งเปิดภาคเช้าที่ระดับ 20,082.42 จุด เพิ่มขึ้น 31.17 จุด หรือ +0.16% และดัชนีเซี่ยงไฮ้คอมโพสิตเปิดภาคเช้าที่ระดับ 3,285.94 จุด เพิ่มขึ้น 2.69 จุด หรือ +0.08%
ขณะที่จีนมีกำหนดเปิดเผยดัชนีราคาผู้บริโภค (CPI) ในวันนี้ โดยนักวิเคราะห์ในผลสำรวจที่จัดทำโดยสำนักข่าวรอยเตอร์คาดการณ์ว่าจะเพิ่มขึ้น 1.9% เมื่อเทียบเป็นรายปี
ส่วนหุ้นสหรัฐปรับตัวไร้ทิศทางในวันพุธ (8 มี.ค.66) ขณะที่นักลงทุนมองว่าสหรัฐจะเปิดเผยข้อมูลเศรษฐกิจแข็งแกร่งกว่าที่คาดการณ์ ซึ่งทำให้เกิดความวิตกกังวลว่าธนาคารกลางสหรัฐ (เฟด) จะปรับขึ้นดอกเบี้ยในสัดส่วนที่มากขึ้น หลังนายเจอโรม พาวเวล ประธานเฟดส่งสัญญาณเดินหน้าขึ้นดอกเบี้ย